The Family Jewels
„The Family Jewels“ – debiutinis studijinis britų atlikėjos Marina and the Diamonds albumas, kuris buvo išleistas 2010 m. vasario 15 d. Penkios albumo dainos tapo singlais, kiekvienam singlui buvo išleistas vaizdo įrašas. Pirmasis singlas „Mowgli's Road“ buvo išleistas 2009 m. lapkričio 13 d., bet pirmasis singlas patekęs į topus tapo „Hollywood“, kuris pasiekė 12-tą poziciją JK singlų tope. „I Am Not a Robot“ pasiekė 26-ąją, „Oh No!“ 38-ąją, „Shampain“ 141-ąją pozicijas. Po albumo išleidimo įvyko koncertinis turas, tokiu pat pavadinimu kaip ir albumas. Turas prasidėjo 2010 m. sausį ir baigėsi 2011 m. gruodį.